text: геннадий васильевич сарафанов (1. 1. 1942 ж.т., саратов облысы, саратов ауданы, синенькие с.) ксро-ның полковник, совет одағының батыры (2. 9. 1974). 1963 жылдан кокп мүшесі. 1964 ж. балашовтағы ұшқыштардың жоғары әскери авиац. уч-щесін бітіріп, әскери әуе күштерінің бөлімдерінде қызмет етті. 1965 ж. космонавтар тобына қабылданды. 1974 ж. 26 28 тамыз корабль командирі ретінде (л.с.дёминмен бірге), «союз-15» космос кораблімен космосқа ұшты. ұшу кезінде «союз-3» орбиталық ст-на (1974 ж. 25 июньде ұшырылған) жақындау әрі маневр жасау сияқты жұмыстарды жүзеге асырды. космоста 48 сағ 12 мин болып, жерді 32 рет айналып шықты. ленин орденімен марапатталған.